ढाई साल की बेटी को फांसी देकर मां ने की आत्महत्या
उत्तर प्रदेश के अमेठी जिले में 25 वर्षीय महिला ने अपनी ढाई साल बच्ची की फांसी लगाकर कथित तौर पर हत्या करने के बाद फंदे पर लटककर खुदकुशी कर ली।
अमेठी (उत्तर प्रदेश): उत्तर प्रदेश के अमेठी जिले में 25 वर्षीय महिला ने अपनी ढाई साल बच्ची की फांसी लगाकर कथित तौर पर हत्या करने के बाद फंदे पर लटककर खुदकुशी कर ली। पुलिस सूत्रों ने बृहस्पतिवार को बताया कि अमेठी जिले के शिवरतन गंज क्षेत्र में सुशीना बानू (25) और उसकी ढाई वर्षीय पुत्री कनीज फातिमा के शव सुबह फांसी से लटकते पाए गए।उन्होंने बताया कि प्रथम दृष्टया यह पाया गया कि महिला ने पहले अपनी बेटी को फांसी दी और उसके बाद आत्महत्या कर ली। सूत्रों ने बताया कि शव को कब्जे में लेकर पोस्टमार्टम के लिए भेज दिया गया है।प्रथम दृष्टया यह आत्महत्या की घटना लग रही है लेकिन फिर भी हर पहलू से मामले की जांच की जा रही है।